
DR.30.10.2002 59 
 

  

 Yang keduanya, saya ingin menyebut suatu polisi tanah yang perlu dibuat oleh 
pihak kerajaan, oleh pihak kementerian berhubung dengan soal pembangunan tanah bagi 
Orang Asli. 

 Kita tahu Orang Asli, boleh dikatakan peneroka yang pertama dalam hutan yang 
akhirnya dibangunkan menjadi tanah-tanah penempatan  tetapi sampai hari ini tidak ada 
suatu polisi yang jelas berhubung dengan tanah, bagaimana kita hendak membangunkan 
Orang Asli di dalam negara kita ini supaya mereka masuk kepada masyarakat mainstream 
yang boleh bukan sahaja mereka terpaksa berpindah randah, saya akui, sudah ada yang 
sebahagian daripada mereka ini yang sudah ada settlement sendiri, tetapi mereka masih 
ramai yang masih berpindah randah, kerana tidak ada suatu polisi yang jelas berhubung 
pemilikan tanah kepada Orang Asli ini. 

 Pernah dikemukakan suatu ketika dahulu, walaupun saya tahu bahawa tanah ini 
juga kepunyaan hak kerajaan negeri yang boleh diberikan kepada Orang Asli, tetapi satu 
polisi yang menyeluruh daripada pusat ke negeri ini, perlulah ada suatu penyelarasan.  

 Kerana soal membangunkan Orang Asli ini, tanggungjawab bersama antara Pusat 
dengan negeri. Apakah kita hendak majukan dengan memberikan hak milik, secara 
individu ataupun kita memberikan hak milik secara berkelompok, tetapi tanah itu 
dibangunkan misalnya melalui pembentukan koperasi yang juga di bawah kementerian ini. 

 Jadi, saya harap kementerian mengambil perhatian supaya pembangunan Orang 
Asli berhubung dengan hak milik ini boleh dimajukan melalui instrumen misalnya koperasi 
yang boleh kita memanfaatkan kerana koperasi sebagai salah satu mekanisme yang boleh 
dimanfaatkan bagi membangunkan masyarakat kita terutama sekali bagi masyarakat yang 
kurang berada. 

 Yang ketiga, Tuan Pengerusi, saya suka menyebut berhubung dengan koperasi, 
kita tahu bahawa banyak koperasi ditubuhkan. Ada yang berjalan dengan baik, ada yang 
mati tak berkubur, ada yang berlaku penyelewengan dalam pengendalian koperasi, 
semuanya ini ada dalam maklumat kementerian tetapi suatu perkara yang saya ingin sebut 
di sini supaya galakan kepada penubuhan koperasi ini perlu dibuat secara yang lebih 
agresif oleh kementerian. Sekolah-sekolah tanpa menafikan memang telah wujud koperasi 
di sekolah-sekolah terutama sekali di sekolah-sekolah menengah, tetapi di sekolah rendah 
barangkali mungkin belum ada. 

Saya menyebut soal koperasi ini, kerana untuk membangunkan masyarakat yang 
tahu sedikit sebanyak tentang perniagaan misalannya, koperasi ini menjadi salah satu 
daripada salurannya. Jadi, sebab itu, anak-anak kita yang di sekolah ini perlu dibentuk, 
diberikan galakan supaya pendedahan berhubung dengan soal perniagaan ini diberikan 
kepada mereka di peringkat yang lebih awal lagi. 

Saya tidak ada statistik dengan saya, berapa banyak sekolah menengah terutama 
sekali di Semenanjung ini, termasuk juga di Sabah dan Sarawak yang sudah menubuhkan 
koperasi, berapa banyak di sekolah rendah yang ada koperasi. 

Kemudian apabila mereka keluar daripada sekolah kita mengharapkan bahawa 
mereka ini akan terjun dalam bidang perniagaan sedangkan pendedahan tidak ada 
daripada peringkat yang lebih bawah, tanpa menafikan apa yang telah wujud, Tuan 
Pengerusi, saya mengharapkan supaya pihak kementerian mengambil perjalanan supaya 
galakan bagi penubuhan koperasi ini lebih agresif dilakukan di sekolah-sekolah terutama- 
nya sebagai suatu pendedahan kepada anak-anak kita dan sebagai suatu pendedahan 
supaya ilmu mengurus koperasi, sebagai asasnya boleh dibuat secara yang lebih teratur 
daripada peringkat yang lebih daripada bawah lagi. 

Seterusnya, yang keempat, saya menyebut ringkas-ringkas, memang menjadi 
dasar koperasi, antaranya ialah untuk memberikan pinjaman kepada koperasi-koperasi 
yang berjaya, tetapi malangnya, koperasi sendiri yang kita tahu sepatutnya memainkan 
peranan yang penting, kerana koperasi ini antara golongan sasarnya ialah orang yang 
berpendapatan tetap dan orang yang berpendapatan rendah mungkin tidak tetap. 

Ada pun yang sudah kaya-raya, yang mempunyai kewangan yang lebih, mereka 
tidak masuk koperasi, ini bukan untuk mereka, sebab koperasi ini mempunyai pulangan 



Yang keduanya, saya ingin menyebut suatu polisi tanah yang perlu dibuat oleh pihak kerajaan, oleh pihak kementerian berhubung dengan soal pembangunan tanah bagi Orang Asli. Kita tahu Orang Asli, boleh dikatakan peneroka yang pertama dalam hutan yang akhirnya dibangunkan menjadi tanah-tanah penempatan tetapi sampai hari ini tidak ada suatu polisi yang jelas berhubung dengan tanah, bagaimana kita hendak membangunkan Orang Asli di dalam negara kita ini supaya mereka masuk kepada masyarakat mainstream yang boleh bukan sahaja mereka terpaksa berpindah randah, saya akui, sudah ada yang sebahagian daripada mereka ini yang sudah ada settlement sendiri, tetapi mereka masih ramai yang masih berpindah randah, kerana tidak ada suatu polisi yang jelas berhubung pemilikan tanah kepada Orang Asli ini. Pernah dikemukakan suatu ketika dahulu, walaupun saya tahu bahawa tanah ini juga kepunyaan hak kerajaan negeri yang boleh diberikan kepada Orang Asli, tetapi satu polisi yang menyeluruh daripada pusat ke negeri ini, perlulah ada suatu penyelarasan. Kerana soal membangunkan Orang Asli ini, tanggungjawab bersama antara Pusat dengan negeri. Apakah kita hendak majukan dengan memberikan hak milik, secara individu ataupun kita memberikan hak milik secara berkelompok, tetapi tanah itu dibangunkan misalnya melalui pembentukan koperasi yang juga di bawah kementerian ini. Jadi, saya harap kementerian mengambil perhatian supaya pembangunan Orang Asli berhubung dengan hak milik ini boleh dimajukan melalui instrumen misalnya koperasi yang boleh kita memanfaatkan kerana koperasi sebagai salah satu mekanisme yang boleh dimanfaatkan bagi membangunkan masyarakat kita terutama sekali bagi masyarakat yang kurang berada. Yang ketiga, Tuan Pengerusi, saya suka menyebut berhubung dengan koperasi, kita tahu bahawa banyak koperasi ditubuhkan. Ada yang berjalan dengan baik, ada yang mati tak berkubur, ada yang berlaku penyelewengan dalam pengendalian koperasi, semuanya ini ada dalam maklumat kementerian tetapi suatu perkara yang saya ingin sebut di sini supaya galakan kepada penubuhan koperasi ini perlu dibuat secara yang lebih agresif oleh kementerian. Sekolah-sekolah tanpa menafikan memang telah wujud koperasi di sekolah-sekolah terutama sekali di sekolah-sekolah menengah, tetapi di sekolah rendah barangkali mungkin belum ada. Saya menyebut soal koperasi ini, kerana untuk membangunkan masyarakat yang tahu sedikit sebanyak tentang perniagaan misalannya, koperasi ini menjadi salah satu daripada salurannya. Jadi, sebab itu, anak-anak kita yang di sekolah ini perlu dibentuk, diberikan galakan supaya pendedahan berhubung dengan soal perniagaan ini diberikan kepada mereka di peringkat yang lebih awal lagi. Saya tidak ada statistik dengan saya, berapa banyak sekolah menengah terutama sekali di Semenanjung ini, termasuk juga di Sabah dan Sarawak yang sudah menubuhkan koperasi, berapa banyak di sekolah rendah yang ada koperasi. Kemudian apabila mereka keluar daripada sekolah kita mengharapkan bahawa mereka ini akan terjun dalam bidang perniagaan sedangkan pendedahan tidak ada daripada peringkat yang lebih bawah, tanpa menafikan apa yang telah wujud, Tuan Pengerusi, saya mengharapkan supaya pihak kementerian mengambil perjalanan supaya galakan bagi penubuhan koperasi ini lebih agresif dilakukan di sekolah-sekolah terutama- nya sebagai suatu pendedahan kepada anak-anak kita dan sebagai suatu pendedahan supaya ilmu mengurus koperasi, sebagai asasnya boleh dibuat secara yang lebih teratur daripada peringkat yang lebih daripada bawah lagi. Seterusnya, yang keempat, saya menyebut ringkas-ringkas, memang menjadi dasar koperasi, antaranya ialah untuk memberikan pinjaman kepada koperasi-koperasi yang berjaya, tetapi malangnya, koperasi sendiri yang kita tahu sepatutnya memainkan peranan yang penting, kerana koperasi ini antara golongan sasarnya ialah orang yang berpendapatan tetap dan orang yang berpendapatan rendah mungkin tidak tetap. Ada pun yang sudah kaya-raya, yang mempunyai kewangan yang lebih, mereka tidak masuk koperasi, ini bukan untuk mereka, sebab koperasi ini mempunyai pulangan.